Nuusbreker – Klagskrif teen FW de Klerk beteken | Die Vryburger
Nuusbreker – Klagskrif teen FW de Klerk beteken
April 25, 2014 - Nuus - 65 comments
Die Kommissie van Volks-Geregtelike Ondersoek na Staatkundige Verandering in S.A. (KOGESA) het ’n klagskrif op die F W de Klerk Stigting beteken deur hul regsverteenwoordiger, mnr. Paul Kruger.
Die opsomming van die klagskrif word woordeliks geplaas soos Die Vryburger dit ontvang het.
Dit lui as volg:
Klagskrif teen FW de Klerk soos voorgelê aan KOGESA (Die Kommissie van Volks-Geregtelike Ondersoek na Staatkundige Verandering in SA) om in die openbaar aangehoor te word op 31 Mei 2014 te Willie Marais Afrikanersentrum, Neethlingstraat 199, Eloffsdal, Pretoria.
Op Donderdag, 24 April 2014 is bogenoemde Klagskrif deur mnr. Paul Kruger op die FW de Klerk Stigting se kantore in Plattekloof, Kaapstad beteken.
Mnr. Dave Stewart van die Stigting het geweier om ontvangs van die dokument te erken, waarna mnr. Kruger die oorspronklike daarvan by mnr. Stewart gelaat het met ’n versoek dat dit aan F.W. de Klerk oorhandig word. ’n Opsomming van die Klagskrif lui as volg:
1. As Staatspresident het FW de Klerk ’n eed gesweer dat hy, onder andere, die tersaaklike Grondwet (Wet 110 van 1983) sal gehoorsaam en handhaaf.
2. Daardie Grondwet het onder meer die volgende bepaal:
2.1 Die Aanhef en ook Art. 2 daarvan het die oppergesag van die Almagtige God erken.
2.2 Geen ander bevolkingsgroep het oor Blankes heerskappy gevoer nie en Blankes, Kleurlinge en Indiërs het almal hulself regeer betreffende “eie sake” (beide in wetgewende- sowel as uitvoerende- oftewel administratiewe opsig).
2.3 Blankes, Kleurlinge en Indiërs was stemgeregtigde kiesers en elk van hierdie groepe is afsonderlik in een van drie Huise verteenwoordig. Die Parlement het bestaan uit hierdie drie Huise gesamentlik. (In geval van Swartes, kon elke Swart volk sy strewe na volle selfbeskikking verwesenlik kry in daardie gebiede wat hulle tradisioneel bewoon het).
2.4 Wat “algemene sake” betref was die hoogste wetgewende gesag gesetel in die Staatspresident en die Parlement; en die hoogste uitvoerende gesag in die Staatspresident en die Kabinetsministers.
3. Die Nasionale Party se verkiesingsmanifes en beleid in die laaste “Blanke” verkiesing van 6 September 1989, het behels dat geen nuwe grondwetlike wetgewing in die 1989-94 Parlementêre termyn aangeneem sal word, alvorens die RESULTAAT van grondwetlike onderhandelinge nie vooraf eers aan die destydse kieserskorps vir hulle goedkeuring voorgelê word nie. Indien die kieserskorps nie met die uitslag van onderhandelinge tevrede sou wees nie, sou die onderhandelings verder gevoer word en ’n nuwe Grondwet deur die Parlement geloods word eers nadat ’n meerderheid kiesers die terme van „n nuwe bedeling goedgekeur het. (Hierdie beginsel in bevestig in talle NP-Beleidsdokumente asook in etlike Parlementêre toesprake, wat telkens as bewysmateriaal aangeheg word in die stukke voor KOGESA).
4. Terselfdertyd het die NP se verkiesingsmandaat, soos uitgespel in sy Beleidstukke (weereens telkens by die KOGESA-stukke aangeheg) daarop gehamer dat „n Grondwetlike bedeling van Swart getalle-oorheersing geensins NP-beleid is nie; maar eerder “magsdeling”.
5. Tydens die Referendum van 1992 is geen voorstelle vir „n nuwe Grondwet aan die Blanke kieserskorps voorgelê vir goedkeuring nie. Die “Ja”-stem was bloot ’n goedkeuring vir “voortsetting van die hervormingsproses gerig op ’n nuwe Grondwet.
6. In 1993 het De Klerk – steeds sonder om enige klinkklare voorstelle vir ’n nuwe Grondwet aan sy kieserskorps voor te lê – ’n nuwe Kieswet deur die Parlement geloods wat stemreg (heeltemal in botsing met die 1983-Grondwet wat toe nog van krag was) aan “elke Suid-Afrikaanse burger” of permanente inwoner toegestaan het en selfs ook aan “voormalige” Suid-Afrikaanse burgers. Volgens Suid-Afrikaanse Appèlhof-gesag kan geen Parlement ’n wet wat strydig met sy eie bestaande Grondwet is, deur die Parlement loods nie (volgens die sogenaamde “Harris”-sake wat in die 1950’s beslis was).
7. Net so het De Klerk ’n “Uitvoerende Oorgangsraad” ingestel in 1993, wat – weereens totaal in botsing met die Grondwet – maande voor die 1994-verkiesing alreeds seggenskap oor alle Uitvoerende Gesag in Suid-Afrika – insluitende die Kabinet – verkry het op alle terreine byvoorbeeld die Weermag, Polisie, Buitelandse Sake, Intelligensiedienste, Finansies, ensovoorts. Sekere lede van hierdie “Uitvoerende Oorgangsraad” (soos Joe Slovo, Mac Maharaj, Cyril Ramaphosa en andere) was op daardie stadium nie eens stemgeregtigde kiesers nie – vergeet nog van verkose. Die Uitvoerende Oorgangsraad het nie net seggenskap oor Staatsdepartemente verkry nie, maar kon ook enige Wetgewing veto – nog voor dit aan die Parlement of elders voorgelê word – wat volgens die Uitvoerende Oorgangsraad nie die “demokratiseringsproses” gedien het nie.
8. De Klerk het verder meer in 1993 ’n “Oorgangsgrondwet” deur die Parlement geloods wat op 27 April 1994 in werking getree het. Ook hierdie “Oorgangsgrondwet” het heeltemal met die destyds-geldige Grondwet van 1983 gebots en dan nog ’n Klousule bevat dat, selfs indien die OVK (IEC) nie die 94-Verkiesing as “vry en regverdig” sou kon verklaar nie, ’n nuwe (d.w.s. Swart) Parlement desnieteenstaande ingestel sou kon word op die basis van kieser uitslae wat wel beskikbaar mog wees. De Klerk bevestig dan ook in sy outobiografie dat die 94-verkiesingsuitslae so chaoties was dat daar regsgronde was om dit in howe te beveg. Hy het dit nooit gedoen nie; met die gevolg dat die huidige (1996-) Grondwet aangeneem is deur ’n “Grondwetgewende Vergadering” wat uit valse verkiesingsuitslae saamgestel was.
9. Die definisie van Hoogverraad sluit in: “Wederregtelike gedrag deur iemand wat trou verskuldig is aan die Republiek, met die opset om die grondwetlike struktuur van die Republiek te verander”.
10. Die submissie is dat De Klerk (en andere) se gedrag heeltemal voldoen aan alle elemente van hierdie misdryf.
Foto – Mnr. Paul Kruger
65 thoughts on “Nuusbreker – Klagskrif teen FW de Klerk beteken”
Deon April 25, 2014 at 4:06 pm
Mnr Paul Kruger, u word hartlik bedank vir die voorbereiding en uitvoering van hierdie broodnodige verraad Klagskrif teen FW de Klerk in persoon en die oud NP kabinet in die algemeen. Die Front Nasionaal se gebiedseise soos per hul bakkiesblad en die geskiedkundige en juridiese feite in die Klagskrif vorm waardevolle bewysstukke in ‘n Selfbeskikkingsvrywordingsproses. Baie Dankie.
Arnold April 25, 2014 at 4:09 pm
Pragtig Paul. Ek wonder net hoekom dit twintig jaar geneem het om tot hierdie stap oor te gaan.
Laat it nou maar wees soos dit wil, hou net die man dop dat hy nie nou skielik weer “honeymoon” gaan hou in Griekeland nie.
Wonder ook wat Marike aan ons wou openbaar maak in haar boek voordat sy die swye opgelê was.
Hehehe, die wielletjie begin nou spoed optel lyk dit vir my.
Arnold April 25, 2014 at 4:15 pm
Eienaardig hoe sekere dinge nou skielik in plek begin val Deon.
Ek raak so half benoud weet jy. Ek wil ook amper voorspel dat daar dalk nou meer Fluitjie blasers op die toneel gaan begin verskyn.
Ek merk wel ook dat daar ‘n nuwe gees onder ons mense aan die broei is.
Het dit dalk iets met Front Nasionaal te make???
Jan de Beer April 25, 2014 at 4:21 pm
Dank aan mnr. Paul Kruger, en besondere dank aan diegene van KOGESA wat die mannemoed het om op te staan vir reg en geregtigheid!
DuP du Plessis April 25, 2014 at 4:29 pm
Baie dankie Paul, vir hierdie monumentale werk wat julle as kundige regsspan vir ons volk van stapel gestuur het.
Dit is baie duidelik uit bg. dokument dat FW de Klerk (soos wat die Boerevolk al vir 20 jaar vermoed) heeltemal buite sy bevoegdheid as President opgetree het en niks anders as hoogverraad gepleeg het, deur hierdie land en elke wetsgehoorsame burger, uit te lewer aan ‘n bende terroriste, wat tot op hede niks anders as ‘n moord- en plundertog deur hierdie land gepleeg het nie.
Ek bid jou en jou span die rykste seën van ons Vader in die hemel toe, mag Hy julle hande sterk in die proses wat nou vir ons almal voorlê om weer ons vryheid in dié vaderland terug te kry, wat ons volk uit Sy Vaderhand ontvang het.
Arnold April 25, 2014 at 4:32 pm
Ek het hierdie nuus seker nou al vyf keer oor en oor gelees., en gaan dit al om die uur herhaal.
FW de Klerk, gaan ook net soos Zuma, sy gai hieraan afvee.
Kan jy vir ons meer vertel oor wat van nou af verwag kan word Paul.
Wat gaan in hierdie proses gebeur, of moet gebeur.??
Ons leke is maar dom met die soort van ding, en sal dit waardeer as jy ‘n bietjie daaroor kan uitwei asseblief.
Jan de Beer April 25, 2014 at 4:47 pm
Arnold, De Klerk kan die verrigtinge bywoon, of hy kan dit ignoreer en net wegbly wanneer die saak aangehoor word.
Hy het egter die geleentheid om die verrigtinge by te woon en sy saak verdedig.
Hy kan tydens die “verhoor” wat op 31 Mei plaasvind, skuldig bevind word.
Arnold April 25, 2014 at 4:52 pm
Stem saam met jou “hoogverraad” aanklag DuP.
En dan is dit vir my ‘n blye dag dat daar van ons eie Regsgeleerders is wat hierdie groot taak aangepak het.
My volle steun aan Paul en sy span.
Arnold April 25, 2014 at 5:06 pm
Wat dan?? In wese sit ons met ‘n onwettige regering wat oor ons aangestel is.
Sekerlik sal hierdie saak nie net daar tot ‘n einde kom nie. Wat word internasionaal aanvaar en voorgeskryf in ons geval??
Lyk vir my asof ons hierdie saak in totale isolasie sal moet besleg.
Trippie April 25, 2014 at 5:18 pm
Hiermee verneem ek graag of ek hierdie artikel in sy geheel mag plaas op Praag – dit sal hoog op prys gestel word.
Arnold April 25, 2014 at 5:21 pm
@ Die redakteur.
Ek wil graag by Ria Maritz se versoek aansluit, en ook beleefd vra of hierdie berig op Praag geplaas mag word.
By voorbaat dank
Redakteur April 25, 2014 at 5:34 pm
Die redaksie staan die versoek voorwaardelik toe. Die berig kan op “Praag” geplaas word met n erkenning dat dit goedgunstiglik met toestemming van Die Vryburger geskied..
Boere Republikein April 25, 2014 at 5:37 pm
Baie dankie aan Mnr Paul Kruger en sy span vir hierdie aksie. Julle het my volle steun.
Arnold April 25, 2014 at 5:54 pm
Groot waardering Redakteur.
Flerrie April 25, 2014 at 6:13 pm
“Het dit dalk iets met Front Nasionaal te make???”
Net ter wille van die korrekte feite: Hierdie aksie is reeds verlede jaar beplan, lank voor die stigting dus van Front Nasionaal. Dit beteken egter nie dat die inisiatiewe van Front Nasionaal nie ook hoog geskat word nie.
Sterkte aan julle met die inisiatief wat julle rondom die vryheidsideaal neem.
Baie dankie ook vir jou positewe kommentaar in hierdie verband.
Ben April 25, 2014 at 6:20 pm
De Klerk is na my mening ‘n Vrymesselaar en bloot om hierdie rede moes ‘n mens lankal ‘n agenda met verdeelde lojaliteite verwag het. Waarom dit 20 jaar neem voordat iemand iets daadwerklik doen? Miskien was daar ten regte skuldgevoelens oor klein apartheid, of miskien was ou Siener van Rensburg weer in die kol. Oor die algemeen is Suid-Afrikaners swak verbruikers wat te geredelik aanvaar wat aan hulle opgedis word en in die proses word hulle maklik aan die neuse rondgelei.
Arnold April 25, 2014 at 6:48 pm
Ek dink jy verstaan my stelling verkeerd Flerrie.
Ek het na die positiewe gees in die algemeen verwys soos ek dit in op webblaaie ondervind.
Jammer as ek ‘n kommentaar gelewer het wat verwarring veroorsaak het.
En dankie vir die goeie wense wat jy aan “ons” ( ?) toewens.
Groot plesier, doen dit met graagte.
Trippie April 25, 2014 at 6:59 pm
My opregte dank aan u – ek voldoen graag aan u voorwaarde.
Vaandrig April 25, 2014 at 8:42 pm
Baie dankie aan Die Vryburger vir die plaas van hierdie berig.
Baie dankie, seën en sterkte aan mnr. Paul Kruger en medewerkers vir hierdie besonderse poging wat eintlik ‘n baie belangrike prestasie is en eendag selfs nog as ‘n mylpaal in ons volksgeskiedenis beskou mag word. Hoeveel miljoen mense is julle op die 31ste Mei te wagte?
Transvaal Burger April 25, 2014 at 9:42 pm
Dit is dalk ‘n bietjie vroeg, want baie ander dinge moet ook nog gebeur, maar miskien is die bogenoemde klagskrif die voorspel tot die volgende:
Twee leiers sterf eerloos
Die tweede visioen: 10 Junie 1923 – (Twee leiers en ‘n eerlose begrafnis.
” … Daar sal dan baie bloedvergieting wees; aanvanklik teen die verraaiers, meelopers en jingo’s, maar later ook broer teen broer.
Die twee liggame wat daarbuite onder ‘n laken lê, beteken die twee persone het nie ‘n natuurlike dood gesterf nie; (indien dit so was, sou hy hulle binne die huis gesien het) hulle is waarskynlik gefusilleer. Hulle kry ook geen eervolle begrafnis nie, want hulle word sommer net toegegooi – ‘en toe kom die grond oor hulle’. Hulle moes gewis belangrike persone gewees het, anders sou hy hulle nie ‘gesien’ het nie – waarskynlik leiersfigure van die verbrokkelde regering. ”
– Siener van Rensburg BOODSKAPPER van GOD geskryf deur Adriaan Snyman, 2004. Bladsy 301
As ek dit reg verstaan blyk dit dat dit leiers van ‘n jingo regering (‘verbrokkelde regering’) sal wees wat oorgeneem het by die swart regime. Die Pik/Frik/Leon/Zille en kie, en wie nog?, is juis besig om die manelpakke af te stof vir hierdie oorname waar ons mens nie gaan weet of hulle moet lag of huil nie …
DuP du Plessis April 25, 2014 at 9:48 pm
Verw.:”Stem saam met jou “hoogverraad” aanklag”
Sal dit nie ‘n kosbare oomblik wees, as FW en Pik by Sentraal gevangenis se hek kan instap, op dieselfde oomblik as elkeen van die Boeremag krygsgevangenis by hom verby uitstap na buite toe.
‘n Vyfpuntige Boere “handdruk” van elkeen sal natuurlik die prentjie nog mooier afrond.
Transvaal Burger April 25, 2014 at 10:02 pm
Die bogenoemde klagskrif bevestig weereens die onwettigheid van die huidige regime. Die onwettigheid weet baie van ons vir 20 jaar.
Daarom is dit belangrik om nie deel te neem aan die onwettige ‘verkiesing’ op 7 Mei 2014 nie.
BLY WEG! Deelname gee ondersteuning aan die onwettige bedrogspul.
DuP du Plessis April 25, 2014 at 10:31 pm
Dit is nogal opmerklik dat Radio AfriSolitoria, selfs ten tye van hul Tien-uur nuus bulletin, nog steeds geen inligting hieromtrent bekend gemaak het nie. Elke moontlike brokkie DA- en sportnuus was opgedis.
Ek kan nie glo dat hulle nie hiervan bewus was nie, of sou hulle dit doelbewus probeer verswyg in die hoop dat Flip Buys se maatjies dalk eers ’n paar Afrikaner-Broederbond toutjies kan trek om die galgtou te laat wegraak?
Arnold April 26, 2014 at 8:30 am
Ek dink ons is nader daaraan as wat ons dink DuP. Met die “regse” Politieke gees wat nou heers, en dan ook die Grond kwessie wat ‘n ander wending begin neem as wat meeste mense verwag het, kan daar dalk nou agv benoude boude ‘n “Vrylating” verwag word.
Daar sal nou op alle terreine groot druk geplaas moet word om ons vryheid te bewerk.
En “Die Vryburger” slaag pragtig daarin om die Christelikke Afrikaner/Boere Volk op ‘n onbesoedelde weg te hou.
Vandaar my opmerking van ‘n paar weke gelede.
Laat Front Nasionaal ons weermag wees. en VVK ons Parlement. Sovêr sluit die vrywillige Afrikaner/Boere in hulle hordes aan by die “Weermag”
Elke kruisie wat gemaak word vir Selfbeskikking, is soos ‘n doodskoot in ‘n oorlog teen die Vyand. Al is ons soos David, slegs met Slingervelle bewapen, hierdie Goliat gaan val.
Arnold April 26, 2014 at 8:46 am
“Flip Buys se maatjies dalk eers ’n paar Afrikaner-Broederbond toutjies kan trek om die galgtou te laat wegraak?”
Lekker lag ek vir daai ene.
Ek het my oë al droog gekyk op al die nuus kanale, en merk ook dat niemand ‘n sprak sprook hieroor nie.
Ek beskou dit as bewys van “Guilty as charged”
Soms sê stilte baie meer as as ‘n groot geraas. ‘n Hofsaal is ook gewoonlik baie stil wanneer die vonnis uitgespreek word.
Arnold April 26, 2014 at 8:52 am
Ek is self ‘n aanhanger van Oom Siener.
Ek weerhou my egter daarvan om sy voorspellings te “Mix and Match”
Adriaan Snyman het sy vingers al ‘n paar keer verbrand met daardie poging.
Ben April 26, 2014 at 9:38 am
Die manipulasie duur voort…
Flerrie April 26, 2014 at 9:46 am
“Ek dink jy verstaan my stelling verkeerd Flerrie.”
Jammer Arnold, die fout was dan by my, maar dan het dit nou lig op die saak gewerp wat dalk vir ander ook sal help wat dalk gewonder het. Ek lees ook op verskillende webblaaie en stem saam met jou dat daar ‘n baie positiewe gees onder mense te bespeur is, wat pro-aktief wil optree en betrokke raak en nie net wil kritiseer nie.
Bly jy ver of sal jy die verrigtinge die 31ste Mei sal kan bywoon?
Les Nell April 26, 2014 at 10:15 am
Goeie dag Arnold
Aanhaling “Ek wonder net hoekom dit twintig jaar geneem het om tot hierdie stap oor te gaan”
Hy (pienkie) sit alreeds in die buite land op die oomblik, en ja die afgelope 20 jaar was ons volk maar skaars aan mense wat kan leiding gee, ek dink Mnr Paul Kruger is n sterk kandidaat vir so n figuur aangesien hy ook politieke wetenskap gestudeer het en n prokereur van beroep is, n baie goeie keuse aangesien hierdie man ook baie durf het en liefde vir sy volksgenote toon.
Flerrie April 26, 2014 at 11:19 am
“Hoeveel miljoen mense is julle op die 31ste Mei te wagte?”
Baie dankie dat jy hierdie belangrike datum raakgesien het en onder die mense se aandag gebring het. Dit is belangrik dat volksgenote in massas dié dag by die Willie Marais Sentrum opdaag om die volle klagstaat aan te hoor en deel te wees van die verrigtinge. Mnr. Paul Kruger, en hy het darem seker ook ‘n paar ander helpers gehad, het hiermee getoon wat ‘n paar gedetermineerde mense kan regkry. Ons as volksgenote moet nou ook ons deel bydra deur die aksie met ons fisiese bywoning te steun. Sonder getalle gaan mnr. Kruger se harde werk op die ou end, niks beteken nie.
Sien almal die 31ste daar. Dis lankal weer tyd vir ‘n volksaamtrek.
Hard Slaan April 26, 2014 at 1:11 pm
Die punt is dat die Afrikaner weer ‘n kruispad nader, EN die komende verkiesing kan lei tot gaos, anargie en selfs burger/rasse-oorlog in SA. Een of ander tyd sal dit noodwendig gebeur. De Klerk en sy destydse kabinetministers en parlementsverteenwoordigers MOET voor ‘n ‘Neurenberg’ tipe verhoor gedaag word en formeel aangekla word van volksmoord, hoogverraad, bedrog en nog ander. Dankie vir u voortgesette moeite met hierdie saak.
Ipso Facto April 26, 2014 at 1:33 pm
In sy geheel moet daar van hierdie tipe aanhang weggeskram word. Tereg merk u op dat Adraan Snyman hom in die opsig telke male en te veel so – in die voet geskiet het.
Herinner eweneens aan n gedrag waaraan n ander groepering van ons bevolking toekomgerigte-besluite op voorvaderlike “tekens” en bespiegelings skoei.
Harde feite soos in die klagskrif vervat……is hoe sekere manne se “bates” in die skroefbank beland. En so moet ons dit hou.
Transvaal Burger April 26, 2014 at 1:48 pm
Al die Afri-die’s en al die Afri-daai’s …Almal deel van die plot.
DuP du Plessis April 26, 2014 at 6:17 pm
As ek na die foto hierbo kyk, dan was die media teenwoordig, en as ek dit nie mis het nie si die middelste mikrofoon, die een va die ESYBISIE. Maar soos Arnold hierbo noem, word ons volk soos gewoonlik maar weer geignoreer.
Hulle sal wel gou-gou reageer as ons vir ou FW op die plein onderstebo aan Oom Paul se een been vasketting. En dink net dan kan hulle nie eens rassisme-rassime skreeu nie!
Gawie Botha April 26, 2014 at 8:43 pm
Ek het redelikke gronde te vermoed dat die VVO,nie hierdie be-oogde “geding” se posotiewe uitslag sal goedkeur!
Pietafew April 26, 2014 at 8:43 pm
Dit moes al lankal gedoen gewees het!
Ons ondersteun jou en jou span ten volle.
Baie dankie en mag die Here se seen en genade saam met julle wees op julle weg vorentoe .
Pietafew April 26, 2014 at 8:50 pm
Toestemming word gevra om hierdie inligting tov die Klagstaat van Hoogverraad @ FW de Klerk, spoed wyd te versprei?
Arnold April 26, 2014 at 10:16 pm
Ek antwoord sommer hier op jou vraag aan my ‘n ent gelede.
Ek was ook by Red October daar in Pretoria. Het wel ook besigheid gehad om te doen.
My kinders woon in Jhb, en ek het hulle lanklaas gesien.
Kanse dat ek van hier naby Bloemfontein die pad kan aandurf na my geboorte stad (1945) is baie goed.
Wat die politieke toestand, en ook die van die paaie gaan wees is nog ‘n raaisel.
Baie mense is deesdaë maar versigtig vir vêr ry.
Ek sal nie graag daardie “Verhoor” wil misloop nie. Dit moet asseblief tog net op Video vasgelê word vir geskiedenis doeleindes.
Gert van Kraayenburg April 26, 2014 at 10:23 pm
Toevallig gebeur niks per toeval nie, maar strek lynreg in die raadsplanne van die lewende God waarin profesieë in vervulling moet kom.
Ons volksgenote binne die raamwerk van sekere politieke belange, moet gladnie te gerus wees oor sekere gebeure wat na ‘n oplewing in regstelling mag lyk nie.
Die finale aanslag tot die totale vernietiging van die Boerevolk lê kort op hande. Daarom is daar baie belange groepe binne die politieke spektrum wie agter die skerms nougeset saamwerk in die Illuminati plan van oorheersing oor alle volke. tale en nasies binne Suid Afrika vir die NWO.
Hierdie pragtige land Suid Afrika se smarte wat in bloed gaan verander, moet eers plaasvind met katestrofiese gevolge vir al die lewende siele binne die land. .
Verseker gaan God die swaard trek en sy grimmigheid uitstort op die land Suid Afrika, ongekend en met siddering.
FW de Klerk het net soos PW Botha, sy siel verkoop vir geld en om ook die skerp swaard van sy nek weg te hou, moes hy dans soos sy meesters hom beveel het hoe, wanneer en waar hy sy “steps” moes doen en plaas saam met sy parlement makkers binne die NWO bedeling.
Ons sal wel met tyd sien hoe die profesieë presies in plek val volgens God se raadsplan vir die Boerevolk.
Vrede en seën vir die opregtes.
Transvaal Burger April 26, 2014 at 11:00 pm
Waar was jy al die tyd?
Wat saam met dit gaan wat jy sê, is die feit dat geen politieke party enige sê hieroor het/gaan hê nie.
Ons is op die ‘raadsplanne’ -pad ‘van die lewende God waarin profesieë in vervulling moet kom.’
Jy sê dit beter as enige iemand tot nou toe op hierdie forum.
Transvaal Burger April 26, 2014 at 11:09 pm
Jy is reg, Adolfo Nicolas sal seker maak dat die klagstaat geen doel sal bereik nie … Altans nie nou nie. Hy hou nie rekening met Die Boervolk en dit wat later, in die nie so verre verskiet, voorlê nie.
Die klagstaat is belangrik vir die toekoms.
Coenie Hanekom April 27, 2014 at 1:24 am
Ek het nog altyd geweet dat Paul die Boere leier is wat ons na vryheid kan neem.Ek sal jou altyd ondersteun Paul.Want jy’s volksgerig en nie ‘n politikus nie.Dankie,vir die Vader daarvoor.
Deon April 27, 2014 at 3:30 pm
Andre Nienaber April 27, 2014 at 4:56 pm
Paul jy en jou span baie dankie vir dit wat julle doen praat met my wat julle wil he waarons kan help . Ek dink hierdie Boervolk moet nou ons saamstaan wys .Die dag het nou aangebreek
Paul Kruger April 27, 2014 at 7:31 pm
Hartlik dank aan Die Vryburger as onontbeerlike nuusplatvorm van ons volk; aan Bets Botha se inisiatief om hierdie aksie voor te stel en vir haar- en die ander KOGESA-medewerkers se insette; asook aan ieder en elk van die lesers se goeie wense. Die KOGESA-webwerf sal in alle waarskynlikheid teen eerskomende Dinsdag (29 April) gefinaliseer wees. Elkeen word versoek om daardie webwerf te besoek (die volledige adres sal in Die Vryburger gepubliseer word) sodra dit in werking is; en onduidelikhede wat daarna nog mag bestaan sal alhier deur KOGESA beantwoord word.
Gert Pretorius April 28, 2014 at 8:18 am
Paul, jy is meer as ‘n “yster”! Sterkte van die Boerevolk aan jou en jou span. Julle het gehandel uit die moed van julle oortuiging. Doen so voort en julle kan staatmaak op ons ondersteuning, hulp en bystand.
Abel Malan April 28, 2014 at 11:46 am
Die harde werk van die afgelope 6 jaar begin nou stadig maar seker vrugte afwerp!!
JAN BOER April 29, 2014 at 1:36 am
Mense, onthou net dat FW baie handlangers gehad het. Dit sal onregverdig wees as hulle nie ook aangetree word om rekenskap te gee vir hulle wandade nie. Ek kan al sien hoe hierdie klomp in die tronk oeffen-plein sit en argumenteer oor wie het die meeste droog gemaak ! My buurvrou, wat n FW aanbidder was, het eenkeer gesê dat as hy nie gedoen het wat hy gedoen het nie, sou ons jong seuns diensplig vir vyf jaar moes doen ! ( So iets laat enige mamma natuurlik gril ! ) Toe sê ek vir haar dat in die regte hande sou die probleem miskien in vyf jaar opgelos kon word ! Sterkte aan ALMAL wat aan hierdie belangrike projek werk !
Transvaal Burger April 29, 2014 at 9:10 am
As dit nodig was om diensplig te doen tot ons op pensioen moes gaan, of tot ons dood neerslaan, of sterf in die proses van diensplig, sodat ons Boervolk vry kan wees, onsself kan regeer, ons eie land het, ons eie taal het, ons eie skole het, ons eie hospitale het, ons eie polisie en weermag het, … ons eie alles het; Dan sou dit die moeite werd gewees het. Al was dit tot in der ewigheid …
Dit het nee-stemmers in die koppe van die ja-stemmers probeer inkry. Hulle wou nie luister nie. Nou ja hier sit ons nou met al amper niks nie. Magteloos en geen beheer oor die katastrofiese verloop van sake nie.
JAN BOER, die buurvrou van jou was een van daardie ja-stemmers, as sy jonk genoeg was. Sy neem ook nou deel aan die komende verkiesing. Ek sal my kop op ‘n blok sit.
Ns. Ek sien ook hoe ‘hierdie klomp’ beurte maak om die sipier se voete te was
DuP du Plessis April 29, 2014 at 11:33 am
Die eerste vermelding van hierdie Klagskrif teen FW de Klerk wat ek in die vyandelike media kon raakloop was gister in ‘Die Burger’ gepubliseer as deel van hul berig oor Zuma se onthulling van Mandela se borsbeeld by die parlement.
Ek kon nie die berig self lees nie, maar dit lyk tog of hierdie nuus die Afrikaners se media so drupsgewys sal bereik. Ek kan dink dat ‘Die Burger’ geen vleiende kommentaar daaroor sal lug nie, maar dit verwag ons tog van ons vyande in skaapsklere.
Hard Slaan April 29, 2014 at 12:30 pm
Aan alle mede Afrikaners, gaan lees gerus na oor Siener se wedervaringe met die Rebelle tydens die oorloe teen swartes en die Boerevryheidsoorloe. Die prys wat die Boerevolk van destyds, en wat die Rebelle met hul tog na Duits-wes betaal het, die offer wat gemaak is kan ons tog nooit vergeet nie, dit is die ware helde van ons volk van daardie tyd. Laat ons die vlag van vryheid hoog hou en aanhou vasbyt.
Die Vryburger April 29, 2014 at 5:31 pm
Hou jou taal asseblief volgens ons standaarde
SannieDeNekker April 29, 2014 at 9:46 pm
Ek glo nog ALTYD dat Marike de Klerk nie net vermoor is nie, maar dat daar ‘n OPDRAG gegee is ! Sy was besig om ‘n boek te skryf oor AL die pankop se korrupte aksies en handelings in RSA toe sy skielik uitgehaal is. KARMA is a bitch – when she comes for you, it will be with FULL force !!! About time !!!
Jaco J.v.R May 4, 2014 at 2:08 pm
Amen! Kom ons ondersteun Paul en maak die land weer leefbaar!
Douw Sreyn May 4, 2014 at 6:52 pm
Die Vryburger May 5, 2014 at 5:01 am
D Steyn se kommentaar is geskrap aangesien dit geen betrekking het op die berig nie
Dirk May 5, 2014 at 11:58 am
Net ‘n vraag – Is die 1983 grondwet die aangewese dokument as basis vir die klag? Die 1983 grondwet was juis die produk van internasionale druk om te verander. Dit was die eerste stap tot oorgawe! Deur dit te gebruik maak ons sekere erkennings! Dit sluit die volgende in:
Verandering was nodig.omdat
1 Die regte aan die indiers en kleurlinge is ‘n bewys van ons besef dat ons moes verander.
2 Dat ons internationale reg erkenning gegee het .
3 Die 1983 grondwet het juis ‘n vastrap plek gegee vir die huidige gevolg.
4 Die internasionale publieke reg en in besonder Internationale menseregte, het FW geen ander keuse gelaat nie os om voor te bou nie.
Ag en nog ander…
Ek is effens bekommerd oor die stand van sake. Ek dink dit is nie heeltemal deur gewerk nie.
Ons moet eers die saak verder terug vat – na gebeure wat die 1983 grondwet veroorsaak het. Die verraad was reeds daar gepleeg!
Ek het nie nou tyd om meer uit te brei nie. Maar ek is bekommerd…
Transvaal Burger May 11, 2014 at 12:45 pm
Wat jy hier noem maak die blik met wurms net groter oop. Verskoon die anglisisme. Wat jy sê is reg. Maar ‘n Klagstaat is seker ‘n moeilike ding om te formuleer en om die beginpunt te bepaal, en wie om aan te kla, en wie weet wat nog waaraan leke soos ons nie eers kan dink nie. Bowendien verg dit harde werk en mense met die nodige grondwetlike regskennis, vaardighede en insig. Sulke mense het die werk verrig. Ek sou dit nie kon doen nie. Ek persoonlik dink dat die huidige Klagstaat vir nou dalk voldoende en ‘n beginpunt is. ‘n Dokument vir die (nabye?) toekoms. In ons huidige tydvak dink ek ook dit is reg dat dit met FW de Klerk begin. Van hom af kan daar gewerk en teruggewerk word, en alle ander persone wie nog lewe tot verantwoording roep. Ek dink nie dat die uiteindelike bedoeling van die klagstaat by FW de Klerk eindig nie.
Verraad het ons die Boere Republieke gekos. Verraad het die Unie van Suid-Afrika tot stand gebring. Verraad het ons in 2 wêreld oorloë ingesleep. Verraad het gelei tot die moord op 3 Boere Generaals. Verraad het gelei tot die jag op Boere Rebelle in 1914. Verraad het gelei tot die moord op Jopie Fourie. Verraad het gelei tot die doodskiet van Boere mynwerkers in 1922. Verraad was die bydraend tot die Arm Boere Vraagstuk. Verraad het tot die moord op dr. Verwoerd bygedra. Verraad het Ian Smith verwoes. Verraad het SWA aan die terroriste oorhandig. Verraad het die RSA aan die terroriste oorhandig. Verraad het gelei tot al die moorde, verkragtings, aanrandings op witmense, … en so kan ons aangaan oor verraad.
Van verraad gepraat; Dit is nog lewend en hier tussen ons en gaan nog erger word. Nog klagstate is nodig vir die laaste 22 jaar tot en met vandag. Nog klagstate gaan nog nodig wees in die toekoms.
Vir nou dink ek is Die Klagstaat goed.
JAN BOER May 11, 2014 at 4:19 pm
Stem saam TB ! Ons moet iewers begin, en ek is tevrede met Paul se oordeel in hierdie saak. Nou moet die Volk op die 31ste die moeite doen om solidariteit met die poging te wys. Ek stel nie belang in mense wat wil kom kritiseer en beterweterig wees nie. Ek het al tevore gesê : As jou sin vir geregtigheid, eerlikheid en meegevoel met jou WARE naastes, jou nie kan inspireer en DWING om daar te wees nie, moet jy maar liewer weg bly ! Geen aksie sal OOIT volmaak kan wees nie, want ons is nie volmaakte mense nie. So vriende, hou dit asseblief in gedagte voor julle n ander volksgenoot se harde werk onnodig kritiseer !
Mike May 11, 2014 at 8:05 pm
Versprei die verrigtinge op video sodat almal insae kan hê veral die afrikaner wat agter hulle aangehardloop het destyds en die wat nou weer agter die DA aanhardloop.
Paul Kruger May 11, 2014 at 8:52 pm
Ek weet baie goed watse verwerplike dokument die 1983-Grondwet was. Feit is egter dat FW de Klerk en sy Regering onder die 1983-Grondwet gestaan het en dat hy in sy ampseed aan daardie Grondwet trou gesweer het. Dit is die feite, of mens daarvan hou of nie. Hulle kan nie regstegnies op ‘n ander wetlike basis beoordeel of veroordeel word nie.
Dirk May 18, 2014 at 4:58 pm
Ek hoor wat die laaste skrywers hier gesê het. Moes ons nie eers begin het waar die Grondwet verander was nie. Wat was FW se rol daarin? Hoe het dit hom bemagtig om later die 1983 grondwet te misbruik? Wat was Pik Botha en ander se rol daarin en dan oorgaan na die skendings wat onder die 1983 grondwet gepleeg was. Ons moet poog om die kans op verskonings in te perk. Die 1983 grondwet het ‘n geskiedenis wat teen homself en die aandadiges tel. FW het tog nie in ‘n vakuum ontstaan nie.Daar was voorbereidings ggedoen wat sou uitloop op die 1983 grondwet en later die volledige oorgawe. Die oorgawe was beslis in fases gewees. Daarom was dit bloedloos gewees. Almal was gesus deur die 3 kamer parlement en daardeur verblind ten opsigte van toekomstige gebeure.
Dir gebruik van die 1983 grondwet allen laat ruimte vir verwere en regverdigingsgronde so wyd as die Heer se genade sou FW besluit om te verdedig – iets wat hy natuurlik nie sal doen nie.
Ek skied niks af nie! Ek voel dat ons soms te haastig op tree. Ons moes eers die gene wat nog in lewe is en bygedra het tot die 1983 grondwet voorstok kry – dan die res.
Ek is bevrees daar is te veel internasionale instumente in FW se guns!
Ek volg Paul Kruger se – by gebrek aan ‘n beter woord – pogings nou lank. Dit wil voorkom of hy die enigste regsgeleerde met durf is. As daar ‘n span sulke manne kon gewees het!
My doel is nie om die pogings af te skied nie. Ek wil net ‘n ander perspektief bied.
Dirk May 18, 2014 at 5:59 pm
Ek was nou net weer op die Kogesa webblad. Eerste keer weer sedert ek my ondersteuning vroeer gegee het. Wat se speletjies speel julle? Ek was vir ‘n oomblik onder die indruk julle is ernstig!
Wie is die voorsittende beamte., wie is aanklaer en waar is die lys van getuies?
2:30 ure aan hierdie uiters belangrike aangeleentheid te same met ‘n fees? Julle is glad nie ernstig nie!
A J Venter May 19, 2014 at 7:38 pm
Paul ek hoop julle vra vir de Klerk waar sy R30 miljoen vandaan gekom het toe hy sy huis in Kaapstad gekoop het.Onthou n Staats President het in 1994 R500000-00 (vyfhonderd duisend rand) per jaar verdien waar kom hy aan R30 miljoen om n huis in 1999 binne in Kaapstad te kon koop.
DuP du Plessis June 1, 2014 at 8:21 am
Verw.: “Dit is nogal opmerklik dat Radio AfriSolitoria, selfs ten tye van hul Tien-uur nuus bulletin, nog steeds geen inligting hieromtrent bekend gemaak het nie. … Ek kan nie glo dat hulle nie hiervan bewus was nie, of sou hulle dit doelbewus probeer verswyg?”
Met Radio Pretoria se absolute ignorering en doelbewuste verswyging van gister se gebeure rondom KOGESA se aanklag, definieer die Afrikaners van Afriforum en Solidariteit hulself onteenseglik as ‘n vyand van die Boerevolk en ons strewe na vryheid en onafhanklikheid.
Met hulle kaping van Radio Pretoria, die mondstuk wat die Boerevolk tot stand gebring het om ons selfbeskikkingsideale te propageer en uit te dra, het hulle onder leiding van die Afrikaner Broederbond en die FW de Klerk Stigting, gehoop om daarmee die Boerevolk se vryheidsdrang in die kiem te smoor. Hulle het egter so ‘n klein berekingsfoutjie begaan.
Die Boerevolk moet hulle eintlik bedank vir hierdie misdaad teen selfbeskiking, want hulle het die slinkse onderduimsheid van die Afrikaners in hulle kamp net meer duidelik na vore gebring, sodat die vryheidstrewende Afrikaners deur hulle maskers van verraad kan begin sien, en self sal besef dat hulle in hul harte eintlik Boere is, want die Boerevolk is gevorm uit sy drang na vryheid.
KOGESA se openbare aanklag van hoogverraad teen ‘n voormalige Staatspresident van die sg. Republiek van Suid-Afrika, was ‘n noodsaaklike stap vir die regverdiging van die volgende stap en alle verdere stappe wat geneem moet word ter verkryging van selfbeskikking in ons vaderland.
Baie dankie hiervoor aan Paul Kruger en KOGESA, dit bring die Boerevolk net nog ‘n klein stappie nader aan ons vryheid. Ons verlies van Radio Pretoria het dit nie gekeer nie, en so sal enige verdere onderduimshede van die Afrikaner Broeder bende dit nie keer nie, inteendeel hulle haat vir die Boerevolk raak so ooglopend, dat hul optrede net meer en meer gewese Afrikaners tot die besef van hul Boerskap sal bly bring.